তবে যারা নামাজ পড়ে (তারা এ দোষ থেকে মুক্ত)। যারা নামাজ আদায়ের ব্যাপারে সবসময় নিষ্ঠাবান। যাদের সম্পদে নির্দিষ্ট হক আছে প্রার্থী ও বঞ্চিতদের। যারা প্রতিফলের দিনটিকে সত্য বলে মানে। যারা তাদের প্রভুর আজাবকে ভয় করে। কারণ তাদের প্রভুর আজাব এমন বস্তু নয় যে সম্পর্কে নির্ভয় থাকা যায়। যারা নিজেদের লজ্জাস্থান নিজের স্ত্রী অথবা মালিকানাধীন স্ত্রীলোকদের ছাড়া অন্যদের থেকে হিফাজত করে। স্ত্রী ও মালিকানাধীন স্ত্রীলোকদের ক্ষেত্রে তারা তিরস্কৃত হবে না। তবে যারা এর বাইরে আর কেউকে চাইবে তারা সীমালঙ্ঘনকারী। যারা আমনত রক্ষা করে ও প্রতিশ্রুতি পালন করে। আর যারা সাক্ষ্য দানের ক্ষেত্রে সততার ওপর অটল থাকে। যারা নামাজের হিফাজত করে। এসব লোক সম্মানের সাথে জান্নাতের বাগানসমূহে অবস্থান করবে। তাদের প্রত্যেকে কি এ আশা করে যে, তাকে প্রাচুর্যে ভরা জান্নাতে প্রবেশের সুযোগ দেয়া হবে। (৭০:২২-৩৮)